b"\n_START_ARTICLE_\nStarCraft (pelisarja)\n_START_SECTION_\nRodut\n_START_PARAGRAPH_\nProtossit ovat eritt\xc3\xa4in voimakkaita humanoideja, joiden voimalla on valoisa ja pime\xc3\xa4 puoli. Protossit syntyiv\xc3\xa4t muinasen Xel'Naga -rodun vaikutuksesta. Xel'Naga tutki kaikenlaisia voimia ja onnistui kokeissaan luomaan Protossit ja antamaan heille kaksipuolisen voiman. N\xc3\xa4in my\xc3\xb6s syntyiv\xc3\xa4t heid\xc3\xa4n Templar- perinteet ja voimiensa seurauksena he jakaantuivat kahteen eri Templar- puolueeseen: itse Templareihin ja Pimeisiin Templareihin. Protossit luotiin Aiur- nimisell\xc3\xa4 planeetalla ja sen vuoksi se onkin heid\xc3\xa4n Kotimaailmansa. Heid\xc3\xa4n t\xc3\xa4rkein teht\xc3\xa4v\xc3\xa4ns\xc3\xa4 on suojella Aiuria kaikilta mahdollisilta uhkaajilta. Aluksi sek\xc3\xa4 Templarit ett\xc3\xa4 Pime\xc3\xa4t Templarit eliv\xc3\xa4t rauhassa yhdess\xc3\xa4, mutta sitten Pime\xc3\xa4t Templarit tekiv\xc3\xa4t jotain, mist\xc3\xa4 muut Templarit eiv\xc3\xa4t pit\xc3\xa4neet. T\xc3\xa4m\xc3\xa4n seurauksena Templarien Konklaavi tuomitsi Pime\xc3\xa4t Templarit karkotettavaksi Aiurista ja sen j\xc3\xa4lkeen Pime\xc3\xa4t Templarit ja Templarit eiv\xc3\xa4t olleet miss\xc3\xa4\xc3\xa4n tekemisiss\xc3\xa4 toistensa kanssa. Samalla Konklaavi asetti my\xc3\xb6s uusia lakeja ja perinteit\xc3\xa4, jotka velvoittivat Templareita pysyttelem\xc3\xa4\xc3\xa4n erossa Pimeist\xc3\xa4 Templareista, sill\xc3\xa4 heid\xc3\xa4n pime\xc3\xa4 voimansa oli uhka kaikelle. Mutta Pime\xc3\xa4t Templarit perustivat oman yhteiskuntansa Shakuras-nimiselle planeetalle, josta he l\xc3\xb6ysiv\xc3\xa4t Xel'Naga- rodulle kuuluneen muinaisen temppelin. He p\xc3\xa4\xc3\xa4ttiv\xc3\xa4t j\xc3\xa4\xc3\xa4d\xc3\xa4 Shakurasiin tutkimaan sit\xc3\xa4."